Správa zo zahraničnej pracovnej cesty

1.	Účastníci ZPC:

Titul, meno a priezvisko:	Mgr. Elena Hrudková	
Pracovisko:	Ministerstvo školstva, vedy, výskumu a športu SR
Sekcia medzinárodnej spolupráce, európskych záležitostí a CŽV (SMSEZ)

Stromová 1, 813 30 Bratislava	
Pracovné zaradenie:	hlavný radca	
Znalosť jazykov:	Aj, NJ
	
Titul, meno a priezvisko:	prof. Ing. Marián Dzimko, PhD.	
Pracovisko:	Žilinská univerzita	
Pracovné zaradenie:	prorektor pre zahraničné vzťahy a styk s verejnosťou	
Znalosť jazykov:	Aj, NJ

	
Titul, meno a priezvisko:	Mgr. Michal Fedák.	
Pracovisko:	SAIA, n.o.	
Pracovné zaradenie:	zástupca výkonnej riaditeľky	
Znalosť jazykov:	Aj, NJ

	
Titul, meno a priezvisko:	Mgr. Daniela Kirdová	
Pracovisko:	SAIA, n.o.	
Pracovné zaradenie:	administrátorka štipendijných programov,	
Znalosť jazykov:	Aj, NJ

	
Titul, meno a priezvisko:	Mgr. Alžbeta Žirková	
Pracovisko:	SAIA, n.o.	
Pracovné zaradenie:	finančná manažérka, SAIA, n.o.	
Znalosť jazykov:	Aj, NJ

	

Titul, meno a priezvisko:	Mgr. Boris Mattoš, PhD.	
Pracovisko:	EU v Bratislave	
Pracovné zaradenie:	prorektor pre medzinárodné vzťahy	
Znalosť jazykov:	Aj, NJ

	

2.	Zahraničná pracovná cesta:

Štát:	Rakúsko 	
Mesto:	Graz	
Vykonaná v dňoch:	18.6-19.6.2015	
Prijímajúca organizácia:	Univerzita  Karl-Franzens Graz 	
Účel cesty:	Výber a schvaľovanie štipendií na pobyty a projekty v rámci Akcie Rakúsko - Slovensko	
Spôsob financovania:	Ubytovanie: akcia, večera: univerzita KF, cesta: MŠVVaŠ SR

	
3.	Rámcový program pracovnej cesty:
18.6.2015
13:30 – 15:30	 príchod do hotela, ubytovanie
15:30 - 18:30 	     neformálne stretnutia, prehliadka pamiatok v Grazi
18:30 		      večera na pozvanie univerzity KF v Grazi

19.6.2015
9:00 - 9:15 
9:15 – 12:30 
12.30 – 14:30
15:00	

Privítanie rektorom Univerzity Karla-Franzensa na pôde univerzity
Rokovanie členov riadiaceho grémia
Obed 
Odchod z Grazu	
4.	Priebeh rokovaní
Dňa 19. júna, v dopoludňajších hodinách, začalo 83. zasadnutie riadiaceho grémia Akcie Rakúsko-Slovensko (ďalej len „Akcie“) v priestoroch Filozofickej fakulty Univerzity Karl-Franzens v Grazi. Rokovanie zahájil dekan fakulty, p. Dr.Phil. Lukas Meyer ktorý účastníkov privítal a pozitívne zhodnotil slovensko-rakúsku spoluprácu prostredníctvom Akcie.

Rakúski členovia	Slovenskí členovia	
Mag. Dr. Renate Deininger,
FH-Campus Wien
Univ. Prof. Dr.phil. Renate Hansen-Kokoruš,
Universität Graz
Univ. Prof. Dr. Mikuláš Luptáčik,
Wirtschaftsuniversität Wien
Mag. Bernhard Plunger,
Österreichische Akademie der Wissenschaften, Wien
Dr. Felix Wilcek,
Bundesministerium für Wissenschaft, Forschung und Wirtschaft der Republik Österreich, Wien	Ing. Ján Barančík, PhD.,
Slovenská akadémia vied, Bratislava
Prof. Ing. Marián Dzimko, CSc.,
Žilinská univerzita v Žiline
Doc. Ing. Karol Jelemenský, CSc.,
Slovenská technická univerzita v Bratislave
Mgr. Boris Mattoš, PhD.,
Ekonomická univerzita v Bratislave
Mgr. Elena Hrudková,
Ministerstvo školstva, vedy, výskumu a športu Slovenskej republiky, Bratislava	

Po predstavení správy riadiaceho grémia, týkajúcej sa aktuálnej podpory štipendií a vyplácania finančných prostriedkov štipendistom, sa grémium venovalo štipendiám pre postdoktorandov, z ôsmich prihlásených bolo priznané piatim kandidátom. Následne sa grémium venovalo štipendiám pre letné jazykové kurzy SAS, z 15 prihlásených kandidátov bolo na základe programových podmienok na zasadnutie posunutých iba 6 kandidátov, z ktorých boli všetky kvalitatívne ohodnotené viac ako 65 %,  preto boli na zasadnutí aj schválené. Nasledoval výber kandidátov na krátkodobé pobyty, ktoré boli následne schválené v počte dva nové a jeden rakúsky kandidát, ktorý sa nachádzal ešte vo výberovom procese od posledného zasadnutia Akcie.
Nasledovalo rokovanie o projektoch Akcie, jeden bol upravený a táto úprava bola grémiom schválená. Ďalší projekt, Sommerkolleg Eisenstadt Bratislava 2015, bol jeho koordinátorkou zrušený, o čom bola informovaná komisia ktorá to vzala na vedomie. Následne bol diskutovaný jeden nový projekt, ktorý bol schválený s nižšou sumou požadovaných finančných prostriedkov. Dôvodom zníženia pridelenej sumy boli nedostatočne vysvetlené niektoré náklady na projekt, lebo nezodpovedali bilaterálnej spolupráci obidvoch krajín v oblasti vzdelávania. 
Následne boli členovia grémia informovaní o aktuálnom čísle Bulletinu SAIA, v ktorom sú uvedené aktuálne výzvy na prihlásenie uchádzačov o granty a štipendiá Akcie. SAIA a OEAD (partnerská organizácia v Rakúsku, poverená rovnakými úlohami ako SAIA) podali správu o vyúčtovaní finančných prostriedkov Akcie.
Ďalej bola diskutovaná možná zmena niektorých štipendijných podmienok Akcie.
  Zasadnutie bolo v poobedňajších hodinách Mag. B. Plungerom uzatvorené. 

5.	Odporúčané závery a úlohy
	Určenie termínu nasledujúceho zasadnutia prebehne prostredníctvom emailovej  komunikácie medzi členmi grémia.
Termín: november 2015
Zodpovedný: SAIA a rakúske ICM  
6.	Prehľad prinesenej dokumentácie
Dokumentácia z rokovania je uložená na SMSEZ MŠVVaŠ SR. Ide o nasledovné: Správa vedenia Akcie, Vyčíslenie finančných prostriedkov Akcie za rok 2014 - správa účtovníkov vykonávajúcich kontrolu.

7.	Prínos ZPC

Vzájomná výmena informácií medzi slovenskou a rakúskou stranou o aktuálnom stave štipendijných ponúk a projektov Akcie. Obdržanie negatívnej (recipročnej) odpovede rakúskej strany na otázku podpory aj súkromných VŠ v rámci Akcie.

8.	Spôsob zverejnenia výsledkov

Správa bude zverejnená na internetových stránkach MŠVVaŠ SR. 

Súhlasím so zverejnením správy na internete.

Správu vypracovala:     Elena Hrudková, odbor bilaterálnej a multilaterálnej spolupráce
                                                                  SMSEZ

Dátum:  20.12.2015              
         
Správu schválil: 

Mgr. Martina Stiffelová, riaditeľka odboru bilaterálnej a multilaterálnej spolupráce SMSEZ

Ph.Dr. Marek Moška, generálny riaditeľ pov. v. SMSEZ